  Майя Бывальцева Буре ваён пул усьтӥзы Ижкарын ӧнерлы дышетон удысысь мастеръёслы но дышетӥсьёслы — Быдӟым Атыкай оже пыриськемъёслы. Сӥё-дано ужрад ортчиз 15-тӥ куарусёнэ монтажной техникумлэн сквераз. «Буре ваён пус соосты гажанэз но ортчисьтэм куректонэз возьматэ. Туж пусйымон, та ужрад Быдӟым Атыкай ож кутскон дырысен 75 тырмон аре радъяськиз шуыса, ортче со дышетсконниын, егитъёслы Атыкай музъемез гажан мылкыд пыӵатон вылысь, будӥсь поколение мед тодоз но медаз вунэты, кыӵе дун сётэмын Быдӟым Вормон понна», — Удмуртилэн тӧроезлэн но кивалтэтлэн нимынызы вазиськиз элькунысь премьер-министр Виктор Савельев. Гранитлэсь стелаез пуктӥзы Удмуртиысь Ӧнер дышетсконниослэн кивалтӥсьёссылэн кенешсы кичӧлтэмъя. Солэн одӥг палаз усьтэм книга вадьсын гожтэмын — «Мастерам, преподавателям профессионального образования — участникам Великой Отечественной войны 1941–1945 годов», мукет палаз кизили вадьсын — «Мы защищали Родину». Та выллем синпелет Россиын нырысетӥез. Чакланъёсъя, дышетсконниысь студентъёс котькуд ар 5-тӥысен 7-тӥ куартолэзёзь синпелет вӧзын Дано караулын сылозы. Тегъёс: Мерлык Дышетон Ижкар ВикторСавельев Удмуртия БыдӟымАтыкайож  